ai4bharat/Pralekha huggingface dataset:
பாதுகாப்பு அமைச்சகம்
2018 சாதனைகள்: பாதுகாப்பு அமைச்சகம்
இந்த ஆண்டு பாதுகாப்பு அமைச்சகம் பல நிகழ்ச்சிகளை நடத்தியுள்ளது. மத்திய அரசு உத்தரப் பிரதேசத்திலும், தமிழகத்திலும் தலா ஒரு பாதுகாப்பு உற்பத்திக் கூடங்களை  அமைக்க கொள்கை முடிவு எடுத்துள்ளது. இது “இந்தியாவில் தயாரி”  என்ற முன்முயற்சிகளின் அடிப்படையில் இந்தியாவின் பாதுகாப்பு தற்சார்பு நிலைக்குத் துணை புரியும். மேலும், 2018ம் ஆண்டு நாட்டில் மகளிருக்கு அதிகாரமளிக்கும் முயற்சியில் குறிப்பிடத் தக்க மைல் கல்லாகும். முழுக்க முழுக்க பெண்களே இயக்கும் வகையிலான, இந்தியாவிலேயே தயாரிக்கப்பட்ட 56 அடி நீளமுள்ள ‘ஐஎன்எஸ்வி தாரிணி‘  என்ற கடற்படைக் கப்பல் அறிமுகம் செய்யப்பட்டது.
பாதுகாப்புத் துறையின் 10வது கண்காட்சி சென்னையில் ஏப்ரல் 11ம் தேதி முதல் 14ம் தேதி வரையில் வெற்றிகரமாக நடைபெற்றது. மாநாட்டை பிரதமர் ஏப்ரல் 12ம் தேதி திறந்துவைத்தார். அதன் முழக்கம் “இந்தியா: வளர்ந்து வரும் பாதுகாப்பு உற்பத்தி மையம் '  ஆகும்.
வானில் பறந்தபடியே ஒரு விமானத்திலிருந்து இன்னொரு விமானத்திற்கு எரிபொருள் நிரப்பும் முறையைக் கடைப்பிடிக்கும் நாடாக இந்தியா உருவாகியுள்ளது. அதன்படி, 2018, செப்டம்பர் 10ம் தேதி இந்திய விமானப் படையின் IAF IL78 போர் விமானத்திலிருந்து தேஜஸ் விமானத்துக்கு விண்ணில் பறந்தபடியே 1,900 கிலோகிராம் எரிபொருள் நிரப்பப்பட்டது. “பாதுகாப்பு அறிவாற்றல் இயக்கம்”  என்ற இயக்கத்தை பாதுகாப்புத் துறை அமைச்சர் திருமதி நிர்மலா சீதாராமன் கடந்த 2018, நவம்பர் 27ம் தேதி தொடங்கிவைத்தார்.
பிரதமர் திரு. நரேந்திர மோடி ஜோத்பூரில் உள்ள விமானப்படை நிலையத்தில் 2018, செப்டம்பர் 28ம் தேதி நடைபெற்ற கூட்டு கமாண்டர்களின் மாநாட்டில் கலந்துகொண்டு ‘பாராக்ரம் பர்வ்’  என்ற கண்காட்சியைத் தொடங்கிவைத்தார். முப்படைகளின் துணைத் தலைவர்களுக்கு நிதி அதிகாரத்தை ஐந்து மடங்காக பாதுகாப்பு அமைச்சகம் உயர்த்தியது. இதன் மூலம் அவர்கள் ரூ. 500 கோடி அளவுக்கு ஆயுதக் கொள்முதல் குறித்த முடிவை எடுக்கலாம்.
சென்னை, ஆவடியில் உள்ள ஆயுதத் தொழிற்சாலை முழுக்க முழுக்க உள்நாட்டுத் தயாரிப்பாக டி-90 பீஷ்மா டாங்கிக்கு  1000 எச்பி திறன்கொண்ட என்ஜின்  மற்றும் டி- 72 அஜேயா டாங்கிக்கு  வி-46-6 திறனுள்ள என்ஜினையும்  வெற்றிகரமாக வடிவமைத்துள்ளது. இந்த என்ஜின்கள் இதுவரை வெளிநாட்டிலிருந்து இறக்குமதி செய்யப்பட்டுள்ளன. இதன் மூலம் அடுத்து 10 ஆண்டுகளுக்குச் செலவாக இருந்த ரூ. 800 கோடி மிச்சப்படுத்தியுள்ளது.
பாதுகாப்பு அமைச்சர் திருமதி நிர்மலா சீதாராமன் “இந்தியா பாதுகாப்பு சவாலை எதிர்கொள்வோம்”  என்ற திட்டத்தை 2018, ஆகஸ்ட் 4ம் தேதி தொடங்கிவைத்தார். இது பாதுகாப்புத் துறையின் தேவைகளை நாமே நிறைவு செய்து கொள்ள உதவும் முறையாகும்.
மேலும் விவரங்களுக்கு இணையதளம் : http://pib.nic.in/
----------------
(Visitor Counter : 250
பிரதமர் அலுவலகம்
மும்பையில் கட்டிடம் இடிந்து விழுந்த விபத்தில் உயிரிழந்தது வேதனை அளிக்கிறது
புள்ளியியல் மற்றும் திட்ட அமலாக்க அமைச்சகம், 75-வது ஆண்டு சுதந்திர தின அமிர்தப் பெருவிழாவை ஜூன் 27 முதல் தொடர் நிகழ்ச்சிகளின் மூலம் கொண்டாடியது. இதன்ஒரு பகுதியாக, புள்ளியில் மற்றும் திட்ட அமலாக்கதுறை அமைச்சகத்தின், நாடாளுமன்ற உறுப்பினர்கள் தொகுதி மேம்பாட்டுத் திட்டம் மற்றும் ஒருங்கிணைந்த மேலாண்மைத் திட்டப் பிரிவு, 28 ஜூன் 2022 அன்று, புதுதில்லியிலுள்ள முனிசிபல் கவுன்சிலின் மாநாட்டு மைய அரங்கில் அரைநாள் நிகழ்ச்சிக்கு ஏற்பாடு செய்திருந்தது.
புள்ளியியல் மற்றும் திட்ட அமலாக்கத்துறை அமைச்சர் திரு. ராவ் இந்தர்ஜித் சிங் இந்த நிகழ்ச்சியைத் தொடங்கி வைத்தார்.
நாட்டின் சொத்துக்களை மேம்படுத்துவதில், நாடாளுமன்ற உறுப்பினர்கள் தொகுதி மேம்பாட்டுத் திட்டத்தின் செயல்பாடுகள் உள்ளிட்ட அம்சங்கள், நாடகம் மற்றும் குறும்படம் மூலம் விளக்கப்பட்டது.
பிரதமர் அலுவலகம்
கோடைக் காலத்தில் வெப்பநிலையை எதிர்கொள்வதற்கான தயார்நிலை குறித்த உயர்நிலை ஆய்வுக் கூட்டத்திற்குப் பிரதமர் தலைமை தாங்கினார்
தனித்தனியான விழிப்புணர்வு செயல்பாடுகளுக்கு தயாராக இருக்குமாறு அதிகாரிகளைப் பிரதமர் அறிவுறுத்தினார்
வரவிருக்கும் கோடைக் காலத்தில் வெப்பநிலையை எதிர்கொள்வதற்கான தயார்நிலை குறித்து பிரதமர் திரு. நரேந்திர மோடி இல்லத்தில், அவரது தலைமையில் உயர்நிலை ஆய்வுக் கூட்டம் நடைபெற்றது.
அடுத்த சில மாதங்களுக்கான காலநிலை முன்கணிப்பு மற்றும் இயல்பான மழைப்பொழிவு குறித்து, இந்திய வானிலை ஆய்வுத் துறையால் பிரதமருக்கு இந்தக் கூட்டத்தில் விளக்கப்பட்டது. ரபிப் பருவப் பயிர்களுக்கான காலநிலைத் தாக்கம் மற்றும் முக்கியப் பயிர்களின் விளைச்சல் குறித்தும் அவரிடம் எடுத்துரைக்கப்பட்டது. பாசன நீர் விநியோகம், தீவனம், குடிநீர் குறித்தும் இக்கூட்டத்தில் விரிவாக விவாதிக்கப்பட்டது. அவசர காலங்களில் மாநிலங்களின் தயார்நிலை மற்றும் தேவைப்படும் பொருட்களுக்கான மருத்துவமனை உள்கட்டமைப்பு பற்றிய ஆய்வு குறித்தும் பிரதமரிடம் விவரிக்கப்பட்டது. வெப்பநிலை தொடர்பாக ஏற்படும் பேரிடர் தயார்நிலை, தணிப்பு நடவடிக்கைகள் ஆகியவை குறித்தும் பிரதமருக்கு விளக்கப்பட்டது.
இதைத் தொடர்ந்து கூட்டத்தில் பேசிய பிரதமர் திரு நரேந்திர மோடி, பொதுமக்கள், மருத்துவ நிபுணர்கள், நகர மற்றும் பஞ்சாயத்து நிர்வாகிகள், தீயணைப்பு வீரர்கள் போன்ற பேரிடர் மீட்புக் குழுவினர் உள்ளிட்டப் பல்வேறு தரப்பினருக்கு தனித்தனியே விழிப்புணர்வு செயல்பாடுகளுக்கு தயாரிப்பு நிலையை உருவாக்க வேண்டும் என்று அதிகாரிகளை கேட்டுக்கொண்டார். கடும் வெப்பநிலையை எதிர்கொள்வது தொடர்பாக பள்ளிகளில் குழந்தைகளுக்கு பலவகை ஊடகங்கள் மூலம் எடுத்துரைக்க வேண்டும் என்று அவர் கூறினார். கோடைக் காலத்தில் செய்ய வேண்டியவை, செய்யக் கூடாதவை பற்றி ஜிங்கில்ஸ், குறும்படங்கள், கையேடுகள் போன்றவை மூலம் விழிப்புணர்வு ஏற்படுத்த வேண்டும் என்றும் அவர் தெரிவித்தார்.
அன்றாட காலநிலை முன்னறிவிப்பை வெளியிடுமாறு இந்திய வானிலை ஆய்வுத்துறையினரைப் பிரதமர் கேட்டுக்கொண்டார். தேவையான முன்னெச்சரிக்கை நடவடிக்கைகளைப் பொதுமக்கள் கடைப்பிடிக்கும் விதமாக, இது குறித்து சில நிமிடங்கள் தொலைக்காட்சிச் செய்தி அலைவரிசைகளிலும், பண்பலை வானொலியிலும் இடம்பெறச் செய்வதை உறுதி செய்யுமாறு பிரதமர் வலியுறுத்தினார்.
அனைத்து மருத்துவமனைகளிலும் விரிவான தீயணைப்புத் தணிக்கை நடவடிக்கைகள் மேற்கொள்ள வேண்டும் என்று பிரதமர் வலியுறுத்தினார். தீயணைப்புப் படைவீரர்கள் மூலம் அனைத்து மருத்துவமனைகளிலும், தீயணைப்பு ஒத்திகை நிகழ்ச்சி நடத்தப்பட வேண்டும் என்று அவர் கேட்டுக்கொண்டார்.
நீர்த்தேக்கங்களில் தண்ணீர் மற்றும் கால்நடைகளுக்கான தீவன இருப்பை உறுதி செய்ய வேண்டும் என்றும் அவர் வலியுறுத்தினார். மேலும் கடுமையான பருவநிலைக் காலத்தில் போதிய அளவு உணவு தானியங்கள் கையிருப்பில் இருப்பதை உறுதி செய்யுமாறு இந்திய உணவுக் கழகத்திடம் பிரதமர் வலியுறுத்தினார்.
இந்தக் கூட்டத்தில் பிரதமரின் முதன்மைச் செயலாளர், அமைச்சரவைச் செயலாளர், உள்துறை, சுகாதாரம் மற்றும் குடும்பநலத்துறை, வேளாண்துறை, புவி அறிவியல் துறை ஆகியவற்றின் செயலாளர்கள், தேசிய பேரிடர் மேலாண்மை ஆணையத்தின் உறுப்பினர் செயலாளர் உள்ளிட்டோர் பங்கேற்றனர்.
பாதுகாப்பு அமைச்சகம்
சமுத்திர சேது: மாலத்தீவிலிருந்து ஐஎன்எஸ் ஜலஸ்வா கப்பல் 700 இந்தியர்களுடன் தூத்துக்குடி துறைமுகத்தை வந்தடைந்தது
சமுத்திர சேது செயல்திட்டத்தின் ஒரு பகுதியாக இந்திய கடற்படை கப்பலான ஐஎன்எஸ் ஜலஸ்வா, மாலத்தீவில் உள்ள மாலேயிலிருந்து 700 இந்திய குடிமக்களை ஏற்றிக் கொண்டு, ஜூன் 7-ம் தேதியன்று தூத்துக்குடி துறைமுகத்தை வந்தடைந்தது. வந்தே பாரத் திட்டத்தின் ஒரு பகுதியாக, இதுவரை ஐஎன்எஸ் ஜலஸ்வா கப்பல், மாலத்தீவுகள் மற்றும் இலங்கையிலிருந்து 2,672 இந்திய குடிமக்களை இந்தியாவுக்கு அழைத்து வந்துள்ளது.
இந்திய குடிமக்களை மாலத்தீவிலிருந்து இந்தியாவிற்கு கூட்டிவர அங்குள்ள இந்திய தூதரகம் அனைத்து ஏற்பாடுகளையும் செய்தது. இவர்கள் கப்பலில் அனுமதிக்கப்படுவதற்கு முன்னர், தேவையான அனைத்து மருத்துவப் பரிசோதனைகளும் மேற்கொள்ளப்பட்டன. கடல் பயணத்தின்போதும், கொவிட் தொடர்பான பாதுகாப்பு விதிமுறைகள் கடுமையாகப் பின்பற்றப்பட்டன. தூத்துக்குடி வந்தடைந்த இந்தியர்களுக்கு அனைத்து வசதிகளையும் உள்ளூர் நிர்வாகம் செய்து கொடுத்துள்ளது.
-----
(Visitor Counter : 198
மத்திய அமைச்சரவை
ஜம்மு& காஷ்மீர் குடிமைப் பணிகள்  சட்டம் தொடர்பான ஜம்மு & காஷ்மீர் மறுசீரமைப்பு  இரண்டாவது உத்தரவு,2020 வழங்க அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஜம்மு காஷ்மீர் மறுசீரமைப்பு சட்டம் , 2019-ன் 96-வது பிரிவின் கீழ் வழங்கப்பட்ட ஜம்மு காஷ்மீர்  இரண்டாவது உத்தரவு 2020-க்கு பின்னேற்பு ஒப்புதல் வழங்கப்பட்டுள்ளது. ஜம்மு காஷ்மீர் குடிமைப்பணிகள்  சட்டத்தின்  கீழ், ஜம்மு காஷ்மீர் யூனியன் பிரதேசத்தில் அனைத்து மட்டத்திலான வேலைகளுக்கும் உள்ளூர் நிலைமையைப் பொறுத்து மேலும் மாற்றியமைக்க இந்த உத்தரவு வகை செய்கிறது.
ஜம்மு காஷ்மீர் யூனியன் பிரதேசத்தில், உள்ளூர் நிலைமைக்கு ஏற்றவாறு அனைத்து விதமான வேலை வாய்ப்புகளுக்கும் குறிப்பிடத்தக்க விதிமுறைகளை மேற்கொள்ள இந்த உத்தரவு பொருந்தும்.
(
மனித வள மேம்பாட்டு அமைச்சகம்
அதிகரித்துவரும் பெண் குழந்தைகள் பள்ளி சேர்க்கை விகிதம்.
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய கல்வி இணை அமைச்சர் திருமதி. அன்னபூர்ணா தேவி கீழ்காணும் தகவல்களை அளித்தார்.
சமக்ர சிக்ஷா திட்டத்தை கல்வி அமைச்சகத்தின் பள்ளிக் கல்வி மற்றும் எழுத்தறிவுத் துறை செயல்படுத்துகிறது. கல்வி உரிமை சட்டம், 2009-ஐ செயல்படுத்துவதில் மாநிலங்கள் மற்றும் யூனியன் பிரதேசங்களுக்கு ஆதரவளிக்கும் வகையில் 2018-19 முதல் இது நடைமுறைக்கு வந்துள்ளது.
பள்ளிக் கல்வியின் அனைத்து மட்டங்களிலும் சமத்துவம் மற்றும் உள்ளடக்கத்தை உறுதி செய்தல் சமக்ர சிக்ஷாவின் முக்கிய நோக்கங்களில் ஒன்றாகும்.
கல்விக்கான ஒருங்கிணைந்த மாவட்ட தகவல் அமைப்பு  / யுடிஐஎஸ்ஈ+ மொத்த சேர்க்கை தரவுகளின்படி, 2018-19 மற்றும் 2019-20-க்கான பெண்களின் மொத்த பள்ளி சேர்க்கை விகிதம் அனைத்து கல்வி நிலைகளிலும் அதிகரிப்பைக் காட்டுகிறது.
2018-19-ம் ஆண்டு அடிப்படை கல்வி சேர்க்கை விகிதம் 101.78 ஆகவும், உயர் அடிப்படை சேர்க்கை விகிதம் 88.54 ஆகவும், உயர்நிலை சேர்க்கை விகிதம் 76.93 ஆகவும், மேல்நிலை சேர்க்கை விகிதம் 50.84 ஆகவும் இருந்தது.
2019-20-ம் ஆண்டு அடிப்படை கல்வி சேர்க்கை விகிதம் 103.69 ஆகவும், உயர் அடிப்படை சேர்க்கை விகிதம் 90.46 ஆகவும், உயர்நிலை சேர்க்கை விகிதம் 77.83 ஆகவும், மேல்நிலை சேர்க்கை விகிதம் 52.40 ஆகவும் இருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784250
பிரதமர் அலுவலகம்
மாநில தினத்தை முன்னிட்டு கேரள மக்களுக்கு பிரதமர் வாழ்த்து
கேரள மாநிலத்தின் நிறுவன தினம் கொண்டாடப்படுவதை முன்னிட்டு அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
"கேரள மக்களுக்கு மாநில நிறுவன தின வாழ்த்துகள். கேரளா அதன் அழகிய சுற்றுப்புறங்கள் மற்றும் அதன் மக்களின் உழைப்புத் தன்மைக்காக பரவலாகப் போற்றப்படும் மாநிலம். கேரள மக்கள் தங்களின் பல்வேறு முயற்சிகளில் வெற்றி பெறட்டும்.”, இவ்வாறு பிரதமர் தனது டுவிட்டர் வாழ்த்துச் செய்தியில் கூறியுள்ளார்.
பெட்ரோலியம் மற்றம் இயற்கை எரிவாயு அமைச்சகம்
எரிசக்தி குறித்த ராஜீய உத்தி: இந்திய – அமெரிக்க கூட்டு அறிக்கை
எரிசக்தித் துறையில் ராஜீய கூட்டுறவை மேற்கொள்வது தொடர்பாக இன்று  நடைபெற்ற கூட்டத்தின் தொடக்க நிகழ்ச்சியில் மத்திய பெட்ரோலியம் மற்றும் இயற்கை வாயுத் துறை அமைச்சர் தர்மேந்திர பிரதான், அமெரிக்க எரிசக்தித் துறை அமைச்சர் ரிக் பெர்ரியும் கூட்டுத் தலைமை வகித்தனர்.
இரு நாடுகளும் எரிசக்தித் துறையில் மேற்கொள்ளும் ஒத்துழைப்பின் முக்கியத்துவத்தை இந்தக் கூட்டாண்மை உறுதி செய்கிறது.
இந்தக் கூட்டாண்மையின் மூலம் அமெரிக்காவும் இந்தியாவும் சேர்ந்து எரிசக்திப் பாதுகாப்பு, எரிசக்தி விரிவாக்கம், அனைத்து மின்சக்தி நிறுவனங்களிலும் புதுமையைக் கடைப்பிடித்தல், இரு தரப்பு ராஜீய உத்தியை உயர்த்திப் பிடித்தல், தொழில்களுக்கு உரிய வசதியை அளித்தல் ஆகியவை மேம்படும்.
இந்தக் கூட்டாண்மையின்படி நான்கு முக்கியமான விஷயங்களில் ஒத்துழைப்பு தொடரும்: 1) எண்ணெய் மற்றும் எரிவாயு, 2) மின்சாரம் மற்றும் எரிசக்தித் திறன், 3) புதுப்பிக்கத் தக்க எரிசக்தி மற்றும் நீடித்த வளர்ச்சி, 4) நிலக்கரி.
இந்த ராஜீய உத்தியை முழுமையாகச் செயல்படுத்துவதன் முதல் கட்டமாக அமெரிக்க-இந்திய எரிவாயு பணிக்குழு அமைப்பது குறித்த அறிவிப்பு வெளியிடப்பட்டது. இந்தப் பணிக்குழு அமெரிக்க, இந்திய தொழில் வல்லுநர் குழுவை நியமிக்கும். அக்குழு இந்திய பொருளாதார மேம்பாட்டுக்காக எரிவாயுவுக்கு முக்கியத்துவம் தரும் தொலைநோக்குச் சிந்தனைகளையுடன், புதுமையான கொள்கை குறித்த பரிந்துரைகளைச் சிந்தித்து, மேம்படுத்தி இந்திய அரசுக்குத் தெரிவிக்க வேண்டும்.
மத்திய அமைச்சரவை
புது தில்லியில் பிஜி தூதரத்திற்கு அளிக்கப்பட்டுள்ள நிலத்திற்கு வணிக கட்டணம் வசூலிப்பதற்கு விலக்கு அளிப்பதற்கு மத்திய அமைச்சரவை ஒப்புதல்
புது தில்லியில் பிஜி தூதரத்திற்கு அளிக்கப்பட்டுள்ள நிலத்திற்கு கையகப்படுத்தப்பட்ட நேரத்தில் விதிக்கப்பட்ட வணிக கட்டணத்தை வசூலிப்பதற்கு விலக்கு அளிப்பதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. புது தில்லி சாணக்யபுரியில் 2800 சதுர மீட்டர் அளவுடைய பிளாட் எண்: 31-பி பிஜி தூதரகத்திற்கு ஒதுக்கப்பட்டுள்ளது. பிஜி நாட்டின் சுவாவில் இந்திய தூதரகத்திற்கு வழங்கப்பட்ட நிலத்திற்கு அளிக்கப்பட்ட அதே சலுகைகள் மற்றும் விதிவிலக்குகள் ஆகியவற்றை பிஜிக்கும் அளிக்கும் வகையில் இந்த விலக்கு அளிக்கப்பட்டுள்ளது.
பின்னணி:
2015 ஆம் ஆண்டு ஆகஸ்ட் மாதம் பிஜி நாட்டில் இந்திய தூதரகம் கட்டுவதற்காக பிஜி அரசு சுவாவில் 6695 சதுர மீட்டர் பரப்புடைய இடத்தை சிறப்பு குத்தகை அடிப்படையில் அளித்தது. அதன்படி 99 வருடத்திற்கு இந்த இடம் இந்திய தூதரகத்திற்கு குத்தகையாக அளிக்கப்படும். அதற்கு ஒவ்வொரு ஆண்டும் 100 பிஜியன் டாலர் வாடகையாக வசூலிக்கப்படும். மேலும், இது ஐந்து ஆண்டிற்கு ஒரு முறை மதீப்பீடு செய்யப்படும். அதேபோல், பரஸ்பர அடிப்படையில் நிலப் பரிமாற்றத்தை பிஜி அரசு கேட்டுக்கொண்டது. பிஜி நாட்டுடனான இருதரப்பு உறவின் சிறப்பு தன்மையை வைத்து, பரஸ்பர அடிப்படையிலான நிலப் பரிமாற்ற முறையில் பிஜி தூதரத்திற்கு அளிக்கப்பட்ட நிலத்திற்கு வணிக கட்டணம் வசூலிப்பதற்கு விலக்கு அளிப்பது சரியான முடிவாக கருதப்பட்டது.
(Visitor Counter : 99
சுகாதாரம் மற்றும் குடும்ப நலத்துறை அமைச்சகம்
கொரோனா தடுப்பூசி மலட்டுத்தன்மையை ஏற்படுத்தாது
கொரோனா தடுப்பூசி மலட்டுத்தன்மையை ஏற்படுத்தாது என நோய்த்தடுப்புக்கான தேசிய தொழில்நுட்ப ஆலோசனை குழுவின் கொவிட்-19 செயற்குழு தலைவர் டாக்டர். நரேந்திர குமார் அரோரா தெரிவித்துள்ளார்.
அறிவியல் மற்றும் தொழில்நுட்ப துறையின் ஓடிடி சேனலுக்கு அவர் அளித்த பேட்டியில் கூறியதாவது:
இந்தியாவில் தயாரிக்கப்பட்ட ஸைடஸ் காடிலா நிறுவனத்தின் உலகின் முதல் டிஎன்ஏ-பிளாஸ்மிட் தடுப்பூசியை நாம் விரைவில் பெறப் போகிறோம். உயிரியல்-இ என்ற புரத தடுப்பூசியையும் நாம் விரைவில் எதிர்பார்க்கலாம். இந்த தடுப்பூசிகளின் பரிசோதனைகள், ஊக்கம் அளிப்பதாக உள்ளன. இந்த தடுப்பூசி செப்டம்பருக்குள் கிடைக்கும் என நம்புகிறோம். இந்திய எம்-ஆர்என்ஏ தடுப்பூசியை 2-8 டிகிரி செல்சியஸ் வெப்ப நிலையில் பாதுகாக்க முடியும். இதுவும் செப்டம்பருக்குள் கிடைக்கும்.
சீரம் இந்தியா நிறுவனத்தின் நோவாவேக்ஸின் தடுப்பூசி மற்றும் ஜான்சன் அண்ட் ஜான்சன் நிறுவனத்தின் தடுப்பூசியும் விரைவில் வரவுள்ளன. ஜூலை 3வது வாரத்துக்குள், பாரத் பயோடெக் மற்றும் சீரம் இந்தியா நிறுவனத்தின் தடுப்பூசிகள் உற்பத்தி அதிகரிக்கப்படவுள்ளன. இது நாட்டின் தடுப்பூசி விநியோகத்தை அதிகரிக்கும். ஆகஸ்ட் மாதத்துக்குள், மாதம் ஒன்றுக்கு 30 முதல் 35 கோடி தடுப்பூசி டோஸ்களை கொள்முதல் செய்ய முடியும் என நாங்கள் எதிர்பார்க்கிறோம். இதன்மூலம் நாள் ஒன்றுக்கு ஒரு கோடி பேருக்கு தடுப்பூசி போட முடியும்.
போலியோ தடுப்பு மருந்து இந்தியா மற்றும் உலகின் மற்ற நாடுகளில் கொடுக்கப்பட்டபோது, இந்த மருந்துகளை எடுத்து கொள்ளும் குழந்தைகளுக்கு எதிர்காலத்தில் மலட்டுதன்மை ஏற்படலாம் என வதந்திகள் பரப்பப்பட்டன.
இதுபோன்ற தவறான தகவலை, தடுப்பூசிக்கு எதிரான அமைப்பினர் பரப்புகின்றனர். அனைத்து தடுப்பூசிகளும், தீவிர அறிவியல் ஆராய்ச்சிக்குப் பின்புதான் வெளிவருகின்றன என்பதை நாம் அறிய வேண்டும். எந்த தடுப்பூசிக்கும் இது போன்ற பக்க விளைவுகள் இல்லை. இது போன்ற பிரச்சாரம் மக்களை தவறாக வழிநடத்தும். நமது முக்கிய நோக்கம், கொரோனாவிலிருந்து நம்மையும், நமது குடும்பம் மற்றும் சமூகத்தையும் காப்பதுதான்.
ஆகையால், தடுப்பூசி போட அனைவரும் முன்வர வேண்டும்.
இவ்வாறு அவர் கூறினார்.
முழுப் பேட்டியையும் பார்க்க இந்த இணைப்பை பார்க்கவும்:
https://www.indiascience.in/videos/corona-ko-harana-hai-vaccination-special-with-dr-n-dot-k-arora-chairman-covid-19-working-group-of-ntagi-g
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730219
சட்டம் மற்றும் நீதித்துறை அமைச்சகம்
சிவில் மற்றும் வர்த்தக விஷயங்களில் பரஸ்பர சட்ட உதவி குறித்து இந்தியா-பெலாரஸ் இடையேயான ஒப்பந்தத்திற்கு அமைச்சரவை ஒப்புதல்
சிவில் மற்றும் வர்த்தக விஷயங்களில் பரஸ்பர சட்ட உதவி குறித்து இந்தியக்குடியரசு-பெலாரஸ் குடியரசு இடையேயான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
இந்த ஒப்பந்தம் அமலுக்கு வரும் போது சிவில் மற்றும் வணிக விஷயங்களில் பரஸ்பர சட்ட உதவி மேம்படும்.
பாலினம், வகுப்பு அல்லது வருமான அடிப்படை என்ற பாகுபாடு இல்லாமல் இருநாடுகளையும் சேர்ந்த குடிமக்கள் அனைவருக்கும் இந்த ஒப்பந்தம் பயன்படும்.
நித்தி ஆயோக்
சத்தீஷ்கரில் தனித்துவமான மாவட்டத்திற்குப் பிரதமரின் பயணம்
சத்தீஷ்கரில் உள்ள பிஜப்பூருக்குப் பிரதமர் திரு. நரேந்திர மோடி 14.04.2018 அன்று பயணம் மேற்கொள்ள இருக்கிறார். முன்மாதிரி ஊராட்சியாக வளர்ந்துவரும் ஓர் ஊராட்சியில் அமைந்துள்ள ஜங்காலா மேம்பாட்டு மையத்தை அவர் அங்குப் பார்வையிடுவார். இடதுசாரி அதிதீவிரவாதத்தின் குவிமையமாக இருந்த இடத்தில் பிரச்சனைகள், சிரமங்களை ஒதுக்கித்தள்ளி, குறிப்பாக 2018 ஜனவரி 5-ல் தனித்துவமான மாவட்டத் திட்டம் தொடங்கப்பட்ட பின், மிக நல்ல முறையில் செயலாற்றிய மாவட்ட நிர்வாக அலுவலர்கள் உள்ளிட்ட “மாற்றத்திற்கான உள்ளூர் சாம்பியன்கள்” மற்றும் ஊர் மக்களுடன் அவர் கலந்துரையாடுவார்.
இந்தப் பயணத்தின் ஒரு பகுதியாக ஆயுஷ்மான் பாரத் திட்டத்தின் அம்சமான சுகாதாரம் மற்றும் உடல்நல மையத்தையும் இந்த ஊராட்சியில் பிரதமர் தொடங்கிவைப்பார். இதன் மூலம், ஏப்ரல் 14 அன்று, சத்தீஷ்கரின் பிஜப்பூர் மாவட்டத்திலிருந்து தேசம் ஒரு வரலாற்றுப் பாய்ச்சலை மேற்கொள்ளவிருக்கிறது: வலுவான சுகாதார முறைக்கு வழிவகுக்கின்ற மக்களின் வீட்டுவாசலுக்கே செல்கின்ற ஆரம்பச் சுகாதார கட்டமைப்பு உருவாக்கப்படுகிறது.
தனித்துவமான மாவட்டத் திட்டம் என்பது இந்திய மக்கள் தொகையில் 15 சதவீதம் பேரை உள்ளடக்கிய நிர்வாகத்திற்கான புதிய திட்டமாகும். ஏழையிலும் ஏழையாக இருப்பவர்களுக்கு அரசு முன்னுரிமை அளிப்பதைப் பிரதிபலிப்பதாக இது இருக்கும். உயர்வான வளர்ச்சிப் பாதையில் இந்தியா சென்றுகொண்டிருக்கிறது என்பது நன்கு அறியப்பட்ட உண்மையாகும். இருப்பினும் மனித மேம்பாட்டுக் குறியீட்டை அதிகரிப்பதும் மாநிலங்களுக்கு இடையேயும், மாவட்டங்களுக்கு இடையேயும் வளர்ச்சியில் உள்ள வேறுபாடுகளை குறைப்பதும் உடனடித் தேவையாக இருந்தது. இதற்காகத் தனித்துவமிக்க மாவட்டங்கள் உருவாக்கப்பட வேண்டுமென்று பிரதமர் விரும்பினார். இதையடுத்து 2018 ஜனவரியில் தனித்துவ மாவட்டங்கள் உருவாக்கத் திட்டம் தொடங்கப்பட்டது.
28 மாநிலங்களிலிருந்து அடையாளம் காணப்பட்டுள்ள 115 மாவட்டங்களில் வெளிப்படைத்தன்மையோடு விரைவான மாற்றங்களைக் கொண்டுவருவது இந்தத் திட்டத்தின் நோக்கமாகும். இந்தத் திட்டத்தைக் கட்டமைப்பதற்கு 3 முக்கிய அம்சங்கள் தேவையாகும் – ஒருங்கிணைப்பு  ஒருங்கிணைவு  மாவட்டங்களுக்கு இடையே போட்டி. ஆரம்பத்தில் மாநிலங்களால் வழிநடத்தப்பட்டு மாநிலங்களுக்காக உருவாக்கப்பட்டுள்ள இந்த முன்முயற்சி ஒவ்வொரு மாவட்டத்தையும் வலுப்படுத்துவது, உடனடி வளர்ச்சிக்குத் தேவையானவற்றை அடையாளம் கண்டறிவது,தெரிவு செய்யப்பட்ட மாவட்டங்களின் வளர்ச்சியையும், தகுதியையும் அளவிடுவது ஆகியவற்றில் கவனம் செலுத்துவதாக இருக்கும்.
மேலும் விவரங்களுக்கு www.pib.nic.in இணையதளத்தைக் காணவும்.
(Visitor Counter : 140
பிரதமர் அலுவலகம்
முன்னாள் நாடாளுமன்ற உறுப்பினரும் பத்திரிகையாளருமான திரு. சந்தன் மித்ராவின் மறைவுக்கு பிரதமர் இரங்கல்
முன்னாள் மாநிலங்களவை உறுப்பினரும் பத்திரிகையாளருமான திரு. சந்தன் மித்ராவின் மறைவுக்கு பிரதமர் திரு. நரேந்திரமோடி இரங்கல் தெரிவித்துள்ளார். அவரது அறிவாற்றல் மற்றும் நுண்ணறிவு செயல்பாடுகள் மூலம் அவர் என்றும் நம் நினைவில் இருப்பார் என்று பிரதமர் கூறியுள்ளார்.
பிரதமர் தனது டுவிட்டரில்;
“திரு. சந்தன் மித்ரா அவர்கள் தனது அறிவாற்றல் மற்றும் நுண்ணறிவு செயல்பாடுகள் மூலம் என்றும் நம் நினைவில் வாழ்வார். அவர் அரசியல் மற்றும் ஊடக உலகில் புகழ் பெற்று விளங்கியவர். அவரது மறைவு வேதனை அளிக்கிறது. அவரது குடும்பத்தினருக்கும், ரசிகர்களுக்கும் ஆழ்ந்த அனுதாபங்கள். ஓம்சாந்தி”, என்று பிரதமர் கூறியுள்ளார்.
மனித வள மேம்பாட்டு அமைச்சகம்
விஸ்வகர்மா தினத்தை முன்னிட்டு இரண்டாவது உத்கிருஷ்ட் சன்ஸ்தான் விஸ்வகர்மா விருதை மத்திய கல்வி அமைச்சர் வழங்கினார்
அனைத்திந்திய தொழில்நுட்பக் கல்விக் குழுவின் கீழ் வரும் நிறுவனங்களுக்கு 14 பிரிவுகளில் இரண்டாவது உத்கிருஷ்ட் சன்ஸ்தான் விஸ்வகர்மா விருதை விஸ்வகர்மா தினத்தை முன்னிட்டு மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மெய்நிகர் முறையில் வழங்கினார்.
900-க்கும் அதிகமான நிறுவனங்கள் இந்த வருட விருதுக்காக தங்களை பதிவு செய்து கொண்டிருந்த நிலையில், 14 பிரிவுகளில் 34 நிறுவனங்கள் தேர்ந்தெடுக்கப்பட்டன.
புனே பொறியியல் கல்லூரி ஒட்டுமொத்த பிரிவில் முதல் பரிசை வென்றது. 2019-ஆம் ஆண்டு நிறுவப்பட்ட இந்த விருது, அகில இந்திய தொழில்நுட்பக் கல்வி குழுவால் அங்கீகரிக்கப்பட்ட நிறுவனங்களின் செயல்திறனை அதிகரித்து சமூகத்தின் வளர்ச்சிக்கு பங்காற்ற செய்வதை லட்சியமாகக் கொண்டுள்ளது.
விழாவில் பேசிய அமைச்சர், "தொழிற்கல்வி சமூகம் தன்னுடைய பரந்த அறிவின் மூலமும், போதுமான வளங்களின் மூலமும் சமுதாயத்திற்கு பங்காற்றும் திறனைப் பெற்றுள்ளது. இந்த வருடம் விருதுக்கான மையக்கருவாக 'கொரோனாவை எதிர்த்து இந்தியா போராடுகிறது' என்பது இருந்தது. பெருந்தொற்றை எதிர்த்துப் போராடுவதில் சிறந்த பங்காற்றிய நிறுவனங்களுக்கு இன்று விருதுகள் வழங்கப்பட்டுள்ளன," என்றார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1655592
வணிகம் மற்றும் தொழில்துறை அமைச்சகம்
கொவிட்-19 கட்டுப்பாடுகளுக்கு இடையில், வேளாண் மற்றும் பதப்படுத்தப்பட்ட உணவு பொருட்கள் ஏற்றுமதியில் இந்தியா சாதனை
கொவிட்-19 2ம் அலை கட்டுப்பாட்டுக்கு இடையில், 2021-22ம் நிதியாண்டின் முதல் காலாண்டில், வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதியில், கடந்தாண்டு இதே காலத்தை விட இந்தியா 44.3 சதவீத வளர்ச்சி கண்டது.
கடந்த 2020-21ம் நிதியாண்டு முதலே, வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதியில் வளர்ச்சி தொடர்ந்து அதிகரிக்கிறது.
உலக வர்த்தக நிறுவனத்தின் வரைபடத்தில் கடந்த 2019ம் ஆண்டில் வேளாண் பொருட்களின் மொத்த ஏற்றுமதி 37 பில்லியன் அமெரிக்க டாலர். உலக தரவரிசை பட்டியலில், இந்தியா 9வது இடத்தில் உள்ளது.
கொரோனா பெருந்தொற்று உச்சத்தில் இருந்த நேரத்தில், இந்த மாபெரும் இலக்கை அடைய, வர்த்தகத்துறை அமைச்சகத்தின் கீழ், வேளாண் மற்றும் பதப்படுத்தப்பட்ட உணவு பொருட்கள் ஏற்றுமதி வளர்ச்சி ஆணையம்  உதவியது.
பல்வேறு நாடுகளில் இது கண்காட்சிகளை நடத்தியது, புதிய சந்தைகளை பிடிப்பதில் இந்திய தூதரகங்களை ஈடுபடுத்தியது போன்ற ‘அபெடா’வின் முயற்சிகளால் வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி வளர்ச்சி கண்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747579
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைப் போக்குவரத்து மற்றும் நெடுஞ்சாலைகள் அமைச்சகத்தின் செயலராக கிரிதர் அரமான் பொறுப்பேற்பு
மத்திய சாலைப் போக்குவரத்து மற்றும் நெடுஞ்சாலைகள் அமைச்சகத்தின் செயலராக திரு. கிரிதர் அரமான் இன்று மே 01ம் தேதி பொறுப்பேற்றுக் கொண்டார். “கோவிட் 19” தொற்று பரவியுள்ள இந்தச் சூழ்நிலையில் முக்கியமான விஷயங்கள் குறித்து அமைச்சகத்தின் மூத்த அதிகாரிகளுடன் அவர் விவாதித்தார்.
சாலைப் போக்குவரத்து மற்றும் நெடுஞ்சாலைகள் துறை நாட்டுப் பொருளாதாரத்தின் முதுகெலும்பாகத் திகழ்கிறது என்று அவர் கூறினார்.
கிரிதர் இதற்கு முன்பு அமைச்சரவை செயலகத்தின் கூடுதல் செயலாளராக இருந்தார். அத்துடன் 2012-14ம் ஆண்டில் மத்திய பெட்ரோலிய, இயற்கை வாயு அமை்சகத்தில் இணைச் செயலராகவும் அவர் பணியாற்றினார். 1988ம் ஆண்டு சிவில் சர்வீஸ் அலுவல் பணியை ஆந்திரப் பிரதேச மாநில பிரிவில் தொடங்கிய அவர், ஐஐடி சென்னையில் சிவில் இன்ஜினீயரிங் எம்.டெக் படிப்பை முடித்தவர். அத்துடன் பொருளாதாரவியலில் முதுநிலைப் பட்டமும் பெற்றவர். மேலும் சிங்கப்பூர், பிரான்ஸ் ஆகிய நாடுகளில் நிதி மற்றும் வங்கியியல் துறைக்கான பயிற்சியையும் பெற்றார். இவை மட்டுமின்றி பெங்களூர் இந்திய மேலாண்மையியல் நிறுவனம், புது தில்லி, அன்னிய வர்த்தக இந்திய நிறுவனம், புனே, டாடா மேலாண்மையையில் பயிற்சி மையம் ஆகியவற்றிலும் மேற் கல்வி பயின்றவர்.
கிரிதர் அரமான் ஆந்திரப் பிரதேசத்தில் களப்பணி, கொள்கை வகுக்கும் பணி எனப் பல்வேறு பொறுப்புகளில் பணியாற்றினார். அமைப்புசார் பணிகளிலும், நிதி விவகாரங்களிலும் மிகுந்த அனுபவம் பெற்றவர்.
புள்ளியியல் மற்றும் திட்ட அமலாக்கம் அமைச்சகம்
2023 ஜூன் 29ம் தேதி புள்ளியியல் தினம் கொண்டாடப்பட்டது
புள்ளியியல் மற்றும் பொருளாதாரத் திட்டமிடல் துறைகளில், மறைந்த பேராசிரியர் பிரசண்ட சந்திர மஹாலனோபிஸின் சீரிய பங்களிப்பை கௌரவிக்கும் வகையில் அவரது பிறந்த நாளான ஜூன் 29 ஆண்டுதோறும் புள்ளியியல் தினமாகக் கொண்டாடப்படுகிறது. கடந்த 2007ம் ஆண்டு முதல் புள்ளியியல் தினம் கொண்டாடப்பட்டு வருகிறது.
அதன்படி இந்த ஆண்டு , புதுதில்லியில் உள்ள ஸ்கோப் மாநாட்டு மையத்தில் புள்ளியியல் தின சிறப்பு நிகழ்ச்சிக்கு ஏற்பாடு செய்யப்பட்டிருந்தது. இதில் மத்திய புள்ளியியல் மற்றும் திட்ட அமலாக்கத்துறை இணையமைச்சர் திரு ராவ் இந்திரஜித் சிங் சிறப்பு விருந்தினராகக் கலந்துகொண்டு, நிகழ்ச்சியைத் தொடங்கிவைத்து உரையாற்றினார். தேசிய புள்ளியியல் ஆணையத்தின் தலைவர் பேராசிரியர் ராஜீவ் லக்ஷ்மண் கராந்திகர், புள்ளியியல் துறை செயலாளரும் தலைமைப் புள்ளியியல் தலைவருமான டாக்டர் ஜி.பி. சமந்தா உள்ளிட்ட பலர் நிகழ்ச்சியில் பங்கேற்றனர்.
2023ம் ஆண்டு கட்டுரைப் போட்டியில் வெற்றி பெற்றவர்களுக்குப் பரிசுகள் வழங்கப்பட்டன. இந்த நிகழ்ச்சியில் நிலையான வளர்ச்சி இலக்குகள்- தேசிய காரணி கட்டமைப்பு முன்னேற்ற அறிக்கை- 2023 வெளியிடப்பட்டது.
புள்ளியியல் மற்றும் திட்ட அமலாக்க அமைச்சகத்தின் துணைத்தலைமை இயக்குநர் டாக்டர் அஷுதோஷ் ஓஜா புள்ளியியல் தின மையப் பொருள் பற்றி உரையாற்றினார். இந்தியாவுக்கான ஐநா ஒருங்கிணைப்பாளர் திரு ஷோம்பி ஷார்ப், நித்தி ஆயோகின் மூத்த ஆலோசகர் டாக்டர் யோகேஷ் சூரி, நித்தி ஆயோகின் இயக்குநர் திரு ராஜேஷ் குப்தா ஆகியோரும் இதே பொருளில் உரையாற்றினர்.
-----
SMB/ES/KPG
(Visitor Counter : 90